**Mohács Város Képviselő-testülete hatáskörében eljáró Mohács Város Polgármestere**

**13/2020. (V.7.) önkormányzati**

**r e n d e l e t e**

**a Mohácsi Veszélyhelyzeti Települési Támogatási Program keretében nyújtott rendkívüli természetbeni ellátás biztosításának szabályairól**

Mohács Város Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése alapján Mohács Város Képviselő-testületének feladat-és hatáskörében eljárva, Az Alaptörvény 32. cikk (2) bekezdésében meghatározott jogalkotói hatáskörében a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8.a. pontjában meghatározott feladatkörében eljárva, a szociális igazgatásról és szociális ellátásokról szóló 1993. évi III. törvény (továbbiakban: Sztv.) 45.§ (1) bekezdésében és 132.§ (4) bekezdés g.) pontjában kapott felhatalmazás alapján, a veszélyhelyzet kihirdetéséről szóló 40/2020. (III.11.)Korm. rendeletre figyelemmel a következőket rendeli el:

1. **Fejezet**

**Általános rendelkezések**

**1.§** Mohács Város Képviselő-testülete az élet- és vagyonbiztonságot veszélyeztető tömeges megbetegedést okozó humánjárvány következményeinek enyhítésére „Mohácsi Veszélyhelyzeti Települési Támogatás Programot” alapít.

1. **A rendelet hatálya**

**2.§** E rendelet hatálya kiterjed a mohácsi állandó lakóhellyel, vagy bejelentett tartózkodási hellyel rendelkező, a 40/2020. (III.11.) Korm. rendelettel összefüggésben rendkívüli élethelyzetbe került személyekre.

1. **Értelmező rendelkezések**

**3.§** E rendelet alkalmazásában rendkívüli élethelyzetnek minősül, ha a kérelmező:

A.) álláskeresőnek minősül az alábbiak szerint:

a) keresőtevékenysége a veszélyhelyzet kihirdetéséről szóló 40/2020. (III.11.) Korm. rendelet hatályba lépését követően szűnt meg, vagy munkáltatója fizetés nélkül szabadság igénybevételére kötelezte;

b.) elhelyezkedése érdekében a Mohácsi Járási Hivatal Foglalkoztatási Osztályával együttműködik és

c.) álláskeresési ellátását kimerítette vagy arra nem jogosult, és

d.) kereső tevékenységet nem folytat.

B.) hatósági járványügyi megfigyelés elrendelése miatti rendkívüli költségei léptek fel;

C.) rendkívüli egészségügyi kiadásai léptek fel;

D.) elvesztette alkalmi munka lehetőségeit és emiatt **időszakosan vagy tartósan létfenntartási gondokkal küzd és a** legalapvetőbb étkezési, egészségügyi és lakhatással kapcsolatosan felmerülő igényeiről saját erejéből gondoskodni nem tud**.**

1. **A hatáskör gyakorlásának szabályai**

**4.§ A Képviselő-testület e rendelet szerinti települési támogatással kapcsolatos hatáskörét a polgármester gyakorolja.**

1. **Fejezet**

**Mohácsi Veszélyhelyzeti települési Támogatás**

**5.§ Mohácsi veszélyhelyzeti települési támogatásra a 2.§ szerinti kérelmező jogosult, ha**

1. **a Mohácsi Veszélyhelyzeti települési Támogatás Program keretében nyújtott természetbeni ellátás megállapítására irányuló kérelmét az álláskeresési támogatás ellátása megszűnését , vagy a rendelet 3.§-a szerinti élethelyzet bekövetkezését követő 15 napon belül előterjeszti**
2. családjában a kérelem előterjesztését megelőző hónapban az egy főre jutó havi nettó jövedelem nem haladja meg az öregségi saját jogú nyugdíj mindenkori legkisebb összegének 150%-át (42 750 Ft-ot); egyedülálló igénylő esetében 200%-át (57 000 Ft-ot). A jövedelemszámításnál irányadó időszak az Sztv. eljárási rendelkezései szerint kerül megállapításra.

**6.§**

**(1)**A Mohácsi veszélyhelyzeti települési támogatás program keretében az alábbi természetbeni támogatások igényelhetők:

**a.) napi egyszeri meleg főétkezés (ebéd) igénylőnként legfeljebb havi 10.000 Ft, azaz Tízezer forint értékig; vagy**

**b.) tartós élelmiszercsomag igénylőnként legfeljebb havi 5000 Ft, azaz Ötezer forint értékben; vagy**

**c.) közüzemi számlához (vízdíj, távhődíj, önkormányzati lakás lakbér) nyújtott támogatás, igénylőnként legfeljebb havi 5000 Ft, azaz Ötezer forint értékben.**

**(2)** Az (1) bekezdés szerinti természetbeni ellátás havonta egyszer, igénylőnként, az ott megjelölt értékhatárig nyújtható.

**(3)** Nem jogosult a Mohácsi veszélyhelyzeti települési támogatásra az a kérelmező, aki a veszélyhelyzet ideje alatt keresőképtelen betegállományban van, és ezen okból havonta rendszeresen társadalombiztosítási ellátásra jogosult.

1. **Eljárási rendelkezések**

**7.§** Az e rendeletben szabályozott természetbeni ellátásra való jogosultság és a jogosultságot érintő jog és kötelezettség megállapítására, továbbá a hatósági ellenőrzésre az általános közigazgatási rendtartásról szóló 2016. évi CL. törvény rendelkezéseit kell alkalmazni.

**8.§** E rendeletben használt fogalmakat az Sztv.-ben meghatározottak szerint kell értelmezni.

**9.§**

**(1)** Mohácsi veszélyhelyzeti települési támogatás megállapítása iránti kérelem az 1. melléklet szerinti formanyomtatványon terjeszthető elő a Mohácsi Kistérségi Családsegítő és Gyermekjóléti Szoltálatnál, aki a kérelmet írásbeli javaslatával ellátva a Mohácsi Polgármesteri Hivatal Népjóléti Osztályára továbbítja. A kérelmeket a Népjóléti osztály készíti elő döntésre a polgármesternek.

**(2)** Amennyiben az e rendeletben szabályozott természetbeni ellátás megállapítása iránti kérelem nem az (1) bekezdésben foglaltak szerinti formanyomtatványon kerül előterjesztésre, úgy a kérelem előterjesztése napjának az írásban előterjesztett igény benyújtásának igazolt napját kell tekinteni, feltéve, hogy a formanyomtatványon történő utólagos bejelentés a hiánypótlási felhívásban foglaltak szerint megtörténik.

**10.§** A Mohácsi veszélyhelyzeti települési támogatás iránti kérelemről a kérelem beérkezését követően soron kívül, de legkésőbb 15 napon belül kell dönteni.

1. **Adatkezelés**

**11.§**

**(1)** A Mohács Kistérségi családsegítő és gyermekjóléti Szolgálat, valamint a Mohácsi Polgármesteri Hivatal az e rendelet szerinti települési támogatásra jogosultság megállapítása és folyósítása érdekében az 1. melléklet szerinti formanyomtatványon szereplő adatokat, valamint a kérelemhez csatolt dokumentumokban szereplő adatokat és a hatósági eljárás során keletkezett egyéb adatokat a kérelem benyújtását követő 5 évig kezeli.

**(2)** Az adatok megismerésére a Mohácsi polgármesteri Hivatal, valamint a Mohácsi Kistérségi Családsegítő és Gyermekjóléti Szolgálat e feladattal megbízott munkavállalói jogosultak.

1. **Fejezet**

**12.§**

1. E rendelet 2020. május 7-én lép hatályba.
2. E rendelet 2020. december 31.-én hatályát veszti.

Csorbai Ferenc Dr. Kovács Mirella

polgármester jegyző

Záradék:

A rendelet 2020. május 7-én kihirdetésre került.

Dr. Kovács Mirella jegyző

***Mohácsi Polgármesteri Hivatal***

***7700. Mohács, Széchenyi tér 1.***

***Kérelem***

***a mohácsi veszélyhelyzeti települési támogatás megállapításához***

Név: …...................................................................................................................................................

Születési név: ….....................................................................................................................................

Születési helye, ideje: …........................................................................................................................

Anyja neve: …........................................................................................................................................

TAJ-száma: …........................................................................................................................................

Állampolgársága: …...............................................................................................................................

Lakhelye: …...........................................................................................................................................

Tartózkodási helye: …............................................................................................................................

Telefonszáma: …....................................................................................................................................

Kérem, hogy részemre

- a déli meleg főétkezés,

- a tartós élelmiszercsomag,

- a közüzemi díj támogatást szíveskedjenek biztosítani.

**(megfelelő szövegrész aláhúzandó)**

A kérelmezővel közös háztartásban élő közeli hozzátartozók:

Név: Születési hely, idő:

*(1)* .................................... ................................................. TAJ szám............................................

*(2)*.................................... ................................................. TAJ szám............................................

*(3)* .................................... ................................................. TAJ szám............................................

*(4)* .................................... ................................................. TAJ szám............................................

*(5)* .................................... ................................................. TAJ szám............................................

Támogatási kérelem indoka:

…............................................................................................................................................................................................................................................................................................................................................................................................................................................................................................................................................................................................................................................................................

*Jövedelmi adatok*

| ***A jövedelem típusa*** | ***Kérelmező*** | ***A családban élő közeli hozzátartozók*** | | | | |
| --- | --- | --- | --- | --- | --- | --- |
| Munkaviszonyból és más foglalkoztatási jogviszonyból származó |  |  |  |  |  |  |
| Társas és egyéni vállalkozásból, őstermelői, illetve szellemi és más önálló tevékenységből származó |  |  |  |  |  |  |
| Táppénz, gyermekgondozási támogatások |  |  |  |  |  |  |
| Nyugellátás és egyéb nyugdíjszerű rendszeres szociális ellátások |  |  |  |  |  |  |
| Önkormányzat, járási hivatal és munkaügyi szervek által folyósított ellátások |  |  |  |  |  |  |
| Egyéb jövedelem |  |  |  |  |  |  |
| Összes jövedelem |  |  |  |  |  |  |

**A család egy főre jutó jövedelme: …........................ Ft**

|  |
| --- |
| **Büntetőjogi felelősségem tudatában kijelentem, hogy a kérelemben feltüntetett adatok a valóságnak megfelelnek.**  **Tudomásul veszem, hogy a kérelemben közölt jövedelmi adatok valódiságát a szociális igazgatásról és a szociális ellátásokról szóló 1993. évi III. törvény 10. §-ának (7) bekezdése alapján a szociális hatáskört gyakorló szerv – az állami adóhatóság útján - ellenőrizheti.** |
| **Hozzájárulok a kérelemben szereplő adatoknak a szociális igazgatási eljárás során történő felhasználásához.** |

Dátum: …......................................................

….................................................................

aláírás

**A kérelemhez csatolandó dokumentumok:**

1) **A kereső családtagok** a kérelem benyújtását megelőző havi nettó jövedelméről szóló igazolásai

(pl: munkabér, táppénz, GYED, GYES, GYET).

2) **Nyugdíjasok** esetében a Nyugdíjfolyósító Igazgatóság tárgyév januárjában kiküldött értesítése, melyben szerepel a január elsejétől megállapított ellátás összege és jogcíme, valamint az **utolsó havi** nyugdíjszelvény vagy bankszámlakivonat fénymásolata

3) **Rendszeres szociális járadékban, átmeneti járadékban, rehabilitációs járadékban** részesülőknél a kérelem benyújtását megelőző havi postai csekkszelvény vagy bankszámlakivonat másolata.

4) **Munkanélküli ellátásban** részesülők esetében a munkanélküli ellátás összegéről szóló utolsó havi igazolás a munkaügyi központtól.

5) **Munkanélküli ellátásban nem részesülők** esetében nyilatkozat és igazolás a munkaügyi központtól, hogy ellátásban nem részesül.

6) **Ha a családban kiskorú gyermek van,** igazolás a családi pótlék összegéről*, esetleges igazolás az árvaellátásról.*

7) **Igazolás a tartásdíj összegéről** postai szelvény fénymásolata, vagy nyilatkozat.

8) Albérlet vagy önkormányzati lakásbérlet esetén **bérleti szerződés**.

9) **Szívességi lakáshasználat esetén a tulajdonos nyilatkozata**.

10) A kérelmező valamint a többi hozzátartozó személyi igazolványa, lakcímkártyája, TAJ kártyája.

**INDOKOLÁS**

Magyarország Kormánya az élet-és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére a 40/2020. (III.11.) Korm. rendeletében veszélyhelyzetet hirdetett ki.

Önkormányzatunk pénzbeli és természetben nyújtott **szociális-, család-, és gyermekvédelmi ellátásai körének bővítésével** a veszélyhelyzet kihirdetését követően az azzal összefüggésben, vagy annak következtében a város rendkívüli élethelyzetbe került polgárai számára kíván szociális rászorultság alapján természetbeni támogatást nyújtani, ezzel segítve szociális biztonságuk megőrzését.

A veszélyhelyzeti támogatási program alapítására a szociális igazgatásról és szociális ellátásokról szóló 1993. évi III. törvény (Sztv.) 132. §(4) bekezdés g.) pontjában meghatározott általános önkormányzati rendeletalkotási felhatalmazás alapján, az Sztv. 45.§-a szerinti támogatási jogcímen kerül sor.

**ELŐZETES HATÁSVIZSGÁLAT**

**I. Várható társadalmi hatások**

Tekintettel arra, hogy a rendelettel bevezetni tervezett intézkedés (természetbeni juttatás) az egyén és a család szociális biztonságának megőrzését szolgálja, annak kedvező társadalmi fogadtatása, és hatása várható.

**II. Várható gazdasági, költségvetési hatások**

A Mohácsi veszélyhelyzeti települési Támogatási program keretében nyújtandó, szociális rászorultságtól függő természetbeni ellátás pénzügyileg Mohács Város Önkormányzatának éves költségvetését terheli. Miután a veszélyhelyzet egy előre nem várt, nem tervezhető körülmény, a költségvetésben erre fedezet eredetileg nem került képzésre, annak anyagi fedezete előirányzat átcsoportosítás következtében áll rendelkezésre.

**III. Várható környezeti és egészségi következmények**

A jogalkotó úgy ítéli meg, hogy a leg rászorultabb, és a veszélyhelyzet következtében – önhibájukon kívül - leginkább rendkívüli élethelyzetbe került családok élelemmel történő ellátása hozzájárul egészségük megőrzéséhez.

**IV. Adminisztratív terheket befolyásoló hatások**

A támogatási program bevezetése e meglévő mellett további jelentős adminisztratív tehet ró nemcsak az önkormányzatra, a Polgármesteri Hivatalra, hanem a Mohács Kistérségi Családsegítő és Gyermekjóléti Szolgálatra és a Közétkeztetési Ellátó Szervezetre is. A program végrehajtásához szükséges szervezeti, személyi, tárgyi, technikai, valamint infrastrukturális feltételek rendelkezésre állnak.

**V. A rendelet megalkotásának szükségessége, a jogalkotás elmaradásának várható következménye**

A jogalkotó számára a rendelet megalkotása nem kötelező, ugyanakkor, kifejezi a településen a veszélyhelyzet miatt rendkívüli élethelyzetbe került polgárok iránti szolidaritást, empátiát, és segítő szándékot.

**VI. A rendelet alkalmazásához szükséges személyi, szervezeti, tárgyi és pénzügyi feltételek**

A rendelet végrehajtásához szükséges szervezeti, személyi, tárgyi, technikai, valamint infrastrukturális feltételek rendelkezésre állnak.